medieval-data/medieval-latin-ner-HOME-Alcar huggingface dataset:
Universis . . . . . Officialis Curie Parisiensis , salutem in Domino . Notum facimus quod coram nobis Matildis , uxor Christiani Archarii , et coram clerico nostro ad hoc specialiter destinato dictus Christianus , maritus dicte Matildis , impotens corpore , compos autem mentis , constituti , asseruerunt quod possidebant ex eorum proprio conquestu unam peciam prati continentem sex arpenta , uno quarterio minus sitam apud Sanctum Leodegarium in Nevelina juxta nemus de Vegre , in censiva comitis Montisfortis , oneratam in quindecim denariis parisiensibus censualibus solvendis in festo Sancti Johannis Baptiste annuatim . Quam peciam prati recognoverunt se vendidisse abbatisse et conventui de Porreis pro quinquaginta libris turonensibus , ipsis venditoribus jam solutis in pecunia numerata . Cedentes et transferentes in dictas abbatissum et conventum et earum monasterium , omnes jus , dominium , etc . . . . . Nichil juris , dominii , etc . . . . . retinentes . Promittentes , fide data quod contra venditionem predictam jure aliquo , ratione aliqua , per se vel per alium , non venient in futurum . Et quod dictam peciam prati sicut se comportat , garantizabunt , etc . , contra omnes propriis sumptibus . Nec non et quod solvent dictis religiosis septem libros turonenses , nomine pene , cum omnibus costamentis , expensis et damnis , credendo super hoc solo juramento procuratoris dictarum religiosarum , absque alia probatione , si dictam venditionem in toto vel in parte retrahi contigerit . Et de recta garandia . . . . . se et heredes suos , et omnia bona sua mobilia et immobilia , presentia et futura obligarunt . Renunciantes , etc , etc . . . . . Preterea Guillotus et Jaquetus liberi dictorum Christiani et Matildis , in nostra presentia constituti predicta omnia laudaverunt et quitaverunt et de veniendo contra fidem in manu nostra corporaliter prestiterunt . Datum anno Domini millesimo ducentesimo sexagesimo primo , mense martio .
Universis presentes litteras inspecturis frater Garinus , dictus abbas Vallium Sarnaii , et ejusdem loci conventus , cisterciensis ordinis , Parisiensis dyocesis , salutem in Domino . Notum facimus quod cum haberemus et perciperemus annuatim in abbatia monialium Portus Regis , cisterciensis ordinis , sex sextarios tam mustolii quam avene annui redditus , tres mustolii et tres avene ; quorum sex sextariorum habebamus quatuor exemptione quam faceremus a Symone de Buxeria , armigero , et duos sextarios ex datione nobis facta a Gaufredo de Buxeria , milite , patre dicti Symonis . Quos siquidem sex sextarios supradicte abbatissa et conventus Portus-Regis debebant dicti Symoni et Gaufrido , patri suo , et antecessoribus eorum unnuatin in festo Omnium Sanctorum , pro tota terra que est a capite calceie novi stagni eorumdem monialium usque ad Campum Germeri quam receperant a dicto Symone et patre ipsius et antecessoribus eorumdem ad admodiationem pro tribus sextariis mustolii et tribus avene . Item cum nos haberemus sex solidos et septem denarios censuales annui redditus in dicta abbatia Portus Regis ex venditione dicti Symonis nobis facta , quein censum debebant dicto Symoni in festo Sancti Remigii pro rebus inferius nominatis ; videlicet pro terra desuper stagnum , quatuor denarios ? , unum denarium , pro muro duos denarios , pro prato et terra inter duos rivos , et prato Hercelini qui vocatur Leschot , duos solidos ; pro esbatamento tres denarios . Nos autem abbas et conventus supradicti , pensata utilitate domus nostre , vendidimus abbatisse et conventui Portus regis quatuor sextarios duos mustolii et duos avene de sex sextariis supradictis . Ita tamen quod alios sextarios , unum mustolii et unum avene teneantur reddere pro nobis priori D . Castrifortis et prioratui ejusdem monachis abbatie Sancti Petri de Burgolio . Insuper vendidimus a . et c . Portus-Regis sex solidos et septem denarios annui census quos in eadem abbatia habebamus prout superius est expressum . Habuimus et recepimus , nomine venditionis triginta libras parisiensium in pecunia numerata . Renunciantes . . . . . Promittentes . . . . . In cujus rei testimonium presentes litteras sigilli nostri munimine roboravimus . Actum anno Domini millesimo ducentesimo sexagesimo primo , in festo Sancti Ambrosii .
Universis presentes litteras inspecturis , Officialis Curie- Parisiensis , salutem in Domino . Notum facimus quod in nostra presencia constituti , Gilo de Surenes et Eremburgis , ejus uxor , asseruerunt quod ipsi habebant , tenebant et possidebant apud Beccencort , ex successione defuncti Raginaldi Galopin , patris quondam dicte Eremburgis , terciam partem cujusdam pecie prati , siti in territorio quod vocatur « Branche & super & Malum Quarterium ; que tota pecia honerata est in uno denario parisiensi census capitalis , et in octo denariis parisiensibus de & trosses » annui redditus , debitis annuatim domino de Caprosia , ut dicebant , Cujus pecie prati predicti abbatissa et conventus de Porrois tenent alias duas partes , ut dicebant . Quam siquidem terciam partem dicti prati , prout ipsa tercia pars se comportat , dicti Gilo et Eremburgis recognoverunt coram nobis se partim vendidisse et in perpetuum concessisse , et partim in excambium perpetuum dedisse predictis abbatisse et conventui de Porreis et eorum ecclesie : scilicet , partim vendidisse pro LXX solidis parisiensium sibi solutis in pecunia numerata , ut confessi sunt coram nobis , et partim in excambium dedisse pro duabus partibus unius quarterii prati , siti subtus pratum de Bauche , quod vocatur « Malum Quarterium » ; quas duas partes dicti religiose habebant in eodem quarterio , et ipsi Gilo et ejus uxor , terciam partem , ut dicebant . Promittentes , fide data in manu nostra , spontanei , non coacti , quod contra venditionem et quitationem hujusmodi et excambium predictum , jure hereditatis , ratione successionis , dotis , doarii , cenquestus , aut alio aliquo jure communi vel speciali , per se vel per alium non venient in futurum . Et quod , dictam terciam partem dicte pecie prati ab ipsis venditam et in excambium datam , garantizabunt , deffendent et librabunt dictis abbatisse et conventui et eorum ecclesie , in judicio et extra judicium quandocumque opus fuerit et fuerint super hoc requisiti , suis sumptibus , perpetuo contra omnes . Necnon et quod reddent et solvent dictis religiosis omnia dampna , costamenta et expensas que , occasione defectus , sustinerint , credendo solo juramento procuratoris earum religiosarum , absque alia probatione et taxatione judiciara precedente ; obligantes , pro recta garandia ferenda et pro dampnis predictis reddendis , se et sua et heredes suos . Renuntiantes etiam exceptioni non numerate pecunie , non habite et non recepte et omnibus hiis que contra presens instrumentum possent dici . Datum anno Domini millesimo ducentesimo sexagesimo secundo , mense aprilis .
Universis presentes litteras inspecturis , Officialis Curie Parisiensis , salutem in Domino . Notum facimus quod , in nostra presentia constitutus , Herricus de Navibus , civis Parisiensis , asseruit quod ipse habebat et percipiebat annis singulis , quatuor terminis Parisius consuetis , novem libras parisiensium incrementi census sive annui redditus super quadam domo sita Parisius in Campellis , contigua domui defuncti Gilonis Charronis ex una parte , et domui olearie ex altera , ab oppositis domus de Porreis , in censiva domini regis , honerata in duobus solidis census , ut dicitur capitalis . De quibus novem libris parisiensium super domo predicta , dictus Herricus dedit et concessit ex nunc in perpetuum , irrevocabiliter , pure et perpetuam elemosinam , donatione facta inter vivos , religiosis mulieribus abbatisse et conventui de Porreis et earum monasterio , quatuor libras parisiensium incrementi census sive annui redditus , habendas et percipiendas ex nunc in posterum ab eisdem abbatissa et conventu super domo predicta pacifice et quiete , immediate post dictos duos solidos capitalis census , quatuor terminis Parisius consuetis . Promittens idem Herricus , fide in manu nostra prestita corporali quod contra donationem et concessionem predicta , jure aliquo communi vel speciali , per se vel per alium non veniet in futurum ; et quod dictas quatuor libras incrementi census sive annui redditus dictis abbatisse et conventui garantizabit , liberabit et deffendet perpetuo contra omnes . . . . . In cujus rei testimonium , sigillum Curie Parisiensis , ad petitionem dicti Herrici , litteris presentibus duximus apponendum . Datum anno Domini millesimo ducentesimo sexagesimo secundo , mense septembri .
Ludovicus , Dei gratia , Francorum rex . Notum facimus universis quod Herricus de Navibus , in presentia nostra constitutus recognovit quod de novem libris parisiensium quas annuatim percipiebat , etc . dedit abbatisse et conventui de Portu-Regio . . . . . Nos autem ad petitionem dicti Herrici dictam donationem volumus , concedimus et auctoritate regia confirmamus . . . . . salvo censu nostro et retenta nobis omnimodo justicia in predictis ac salvo etiam jure in omnibus alieno . Quod ut ratum et stabile permaneat presentes litteras sigilli nostri fecimus impressione muniri . Actum apud Argentolium anno Domini millesimo ducentesimo sexagesimo secundo , mense octobri .
Universis presentes litteras inspecturi G .uerinus humilis abbas Vallium Sarnaii , et G .uido dominus de Caprosia , miles , eternam in Domino salutem . Noverint universi quod defunctus dominus Herveus de Caprosia , miles , in extremis laborans , sane tamen mentis , suum testamentum condidit , nos ejusdem testamenti executores constituens ; et inter alia , propter devotionem quam ad monasterium Portus-Regis habebat , tam propter inopiam dicti monasterii , cum plures ibi essent persone institute quibus facultates dicti monasterii minime suppetuat , quam propter dilectionem quam habebat erga dictum monasterium contemplatione duarum suarum filiarum monialium ejusdem monasterii , quarum obteatu dictum cenobium numdum fuerat aliquod temporale commodum assecutum ; Fidei nostre commissit ut , ob remedium anime sue , de bonis suis aliquos annui redditus , prout nobis videretur expediens , dicto cenobio assignaremus . Nos vero , onus testamenti subire volentes , habita ratione facultatum dicti militis , diligenti deliberatione super hoc habita , dicto monasterio de bonis dicti militis quadraginta quatuor et dimidium arpenta nemoris , sita in una pecia super Vallem Morosam , contigua nemori Campi Garnerii que movent de heredibus dicti Hervei , in perpetuam elemosinam ab eodem cenobio in posterum possidenda assignavimus . Et promittimus executorio nomine dicti defuncti quod contra assignationem hujusmodi de cetero nullatenus veniemus . Hec autem acta de voluntate , auctoritate et consensu Anselmi , primogeniti dicti defuncti domini Hervei , et matris ipsius Anselmi , relicte dicti defuncti , qui in presentia nostra premissa voluerunt et laudaverunt , et de non veniendo contra fidem suam prestitit dictus Anselmus in manu abbatis Vallium Sarnaii , spontaneus , ex mera et libera ipsius voluntate . Preterea nos Guido qui sumus primus dominus feodi nemoris supradicti , de voluntate et assensu primogeniti nostri presentis , volumus et concedimus quod religiose predicte et monasterium eorum in perpetuum habeant , teneant et possideant dicta arpenta nemoris in manu mortua sine coactione vendendi aut extra manum ponendi . Et promittimus tanquam primus dominus feodi nemori predicti quod contra concessionem hujus manus mortue per nos vel per alios nullatenus de cetero veniemus , sed garantizabimus contra omnes qui se dicerent primi domini ; retenta nobis garenna et heredibus nostris in dicto nemore , cum omni justicia que pertinet ad baronem quales ibidem habere consuevimus . Et ut premissa robur obtineant firmitatis perpetue , nos abbas predictus in testimonium sigillam nostram semel , et nos Guido predictus in testimonium similiter predicte assignationis ac etiam in testimonium manus mortue predicte sigillum nostrum bis presentibus litteris duximus apponendum . Datum anno Domini millesimo ducentesimo sexagesimo secundo , mense octobris .
Reginaldus , miseratione divina Parisiensis ecclesie minister indignus , universis presentes litteras inspecturis , salutem in Domino . Noveritis nos anno Domini millesimo ducentesimo sexagesimo secundo , mense octobri litteras infrascriptas et ordinationem inferius annotatam in eisdem insertam , vidisse diligenter in hec verba . Universis , etc . Nos vero premissa et ordinationem predictam laudamus et auctoritate ordinaria confirmamus , concedenter quod dicte abbatissa et conventus Portus Regis teneant dicta quadraginta quatuor arpenta et dimidium nemoris , moventis de feodo nostro , in manu mortua , in augmentum anniversarii nostri , absque coactione vendendi aut extra manum suam pronendi . In cujus rei testimonium sigillum nostrum presentibus duximus apponendum . Datum anno et mense predictis .
Ego Guido , miles , dominus Caprosie , notum facio tam presentibus quam futuris me concessisse religiosis mulieribus abbatisse et conventui de Portu Regis ut liceat eis , in manu mortua et in perpetuum tenere de me , ad unum denarium tantummodo annui census , mihi vel heredibus , meis a dictis religiosis singulis annis ad festum Sancti Remigii persolvendum , unam peciam prati continentem , ut dicitur , unum arpentum , dictum « le pré de Branche " , situm apud Bequencort in censiva mea ; quod pratum fuit quondam defuncte Emmeline " la Galopine " . Quito insuper et remitto dictis religiosis octo denarios quos in dicto prato pro trossis percipere solebam annis singulis et habere , salva tamen omni justicia mihi vel heredibus meis in prato supradicto . In cujus rei testimonium et munimen presentes litteras sigilli mei munimine roboravi . Actum anno Domini millesimo ducentesimo sexagesimo secundo , mense octobri .
Universis presentes litteras inspecturis , Almaricus , Dei gratia , vicecomes et dominus Narbonne , salutem in Domino . Notum facimus quod , cum Aimericus , bone memorie , frater noster , dedisset et concessisset in puram et perpetuam elemosinam religiosis mulieribus abbatisse et conventui de Portu Regio , quintam partem suorum reddituum quos habebat in Francia , et ipse assignasset dictis religiosis , pro dicta quinta parte , quatuordecim libras parisiensium annui redditus super census suos de Clauso Mali Vicini , in censiva abbatis Sancte Genovefe Parisiensis in Monte ; et dicti abbas et conventus nollent quod dicte religiose dictas quatuordecim libras annui redditus in perpetuum pacifice possiderent , nos intuitu moti caritatis , et factum fratris nostri adimplere volentes , dedimus et assignavimus eisdem monialibus IX libras parisiensium annui redditus super domum Roberti , dicti Brichart , prope ecclesiam Sancti Mederici Parisiensis , percipiendas annuatim a dictis monialibus singulis annis , duobus terminis , videlicet , in octabis Beati Johannis Baptiste , quatuor libras parisiensium et dimidiam , et in octabis Nativitatis Domini , quatuor libras parisiensium et demidiam , in excambium novem librarum de summa quatuordecim librarum predictarum quas habebant et percipiebant dicte religiose , prout superius dictum est , super census meos de Clauso Mali Vicini . Damus insuper eisdem religiosis omne jus , dominium et justiciam que vel quam habebamus vel habere debebamus in domo supradicta . Pro residuis vero centum solidis parisiensium , volumus et concedimus quod dicte religiose habeant et recipiant centum libras turonensium ex venditione quam fecimus abbati et conventui Sancte Genovefe Parisiensis in Monte . Promittentes , bona fide , quod contra donationem et assignationem istam , per nos vel per alium non veniemus in futurum . Quod ut ratum sit et firmum , presentes litteras sigilli nostri munimine fecimus roborari . Actum anno Domini millesimo ducentesimo sexagesimo tercio , decimo Kalendas Madii .
Universis presentes litteras inspecturis , Officialis Curie Parisiensis , salutem in Domino . Notum facimus quod , coram nobis constitutus , Theobaldus de Houseio , asseruit coram nobis quod contentio inter ipsum ex una parte , et abbatissam et conventum de Portu Regis , ex altera , fuerat agitata super eo videlicet quod dicti abbatissa et conventus faciebant dictum Theobaldum citari coram nobis pro eo quod idem Theobaldus nolebat redimere quandam decimam quam defunctus Johannes Rex , pater quondam dicti Theobaldi , eisdem abbatisse et conventui , titulo pignoris , obligaverat , ut dicebat . Tandem dictus Theobaldus , propter hoc in nostra presencia constitutus , quitavit penitus et expresse coram nobis eisdem abbatisse et conventui de Portu Regis ac eorum monasterio dictam decimam . Promittens , fide data in manu nostra , quod in dicta decima nichil juris , ratione quacumque , per se vel per alium reclamabit vel faciet reclamari , et quod dictos abbatissam et conventum , ratione decime , per se vel per alium , de cetero nullatenus molestabit vel faciet molestari . Datum anno Domini millesimo ducentesimo sexagesimo tercio , mense aprilis .
Universis presentes litteras inspecturis , Officialis Curie Parisiensis , salutem in Domino . Notum facimus quod in nostra presencia constituti , Stephanus de Meuduno , armiger , et domicella Johanna , ejus uxor , asseruerunt quod ipsi habebant et possidebant , ex propria hereditate ipsius Stephani , quandam peciam terre arabilis , quinque arpenta vel circiter ut dicitur continentem , sitam apud Villaria juxta Castrum Forte in territorio quod vulgaliter appellatur Boisseul , contiguam ex una parte terre domini Amalrici de Meudonno in territorio domini regis . Quam siquidem peciam terre arabilis , prout in longitudine et latitudine se comportat , prefati Stephanus et Johanna , ejus uxor , in presencia nostra constituti recognoverunt se vendidisse et in perpetuum quitavisse religiosis mulieribus abbatisse et conventui de Portu Regio ac earum monasterio , quinquaginta septem libris parisiensium suis quitis , jam eisdem venditoribus solutis , numeratis et traditis , ut confessi sunt coram nobis . Renunciantes expresse exceptioni non numerate pecunie , non tradite , non solute ; promittentes , voluntate spontanea , non coacti , fide in manu nostra prestita corporali quod contra venditionem et quitationem hujusmodi , jure hereditario , ratione conquestus , doarii vel alio modo , per se vel par alium non venient in futurum ; et quod dictam peciam terre arabilis , prout se comportat , ut dictum est , prefatis abbatisse et conventui ac earum monasterio garantizabunt liberabunt et deffendent in posterum in judicio et extra , sui sumptibus et expensis , quociencumque fuerit contra omnes . Necnon et quod solvent eisdem monialibus centum solidos parisiensium nomine pene si dicta venditio retracta fuerit vel evicta . Actum anno Domini millesimo ducentesimo sexagesimo tercio , mense Aprilis .
Ludovicus , Dei gratia Francorum rex . Noverint universi presentes et futuri quod in nostra presentia constitutus Guillelmus de Meuduno , armiger , recognovit se habere et pacifice possidere in villa de Villaribus et ejus territorio res inferius nominatas . Scilicet quadraginta quinque arpenta terre arabilis vel circiter sita in diversis locis ; item XIª arpenta nemoris , etc . . . . . Que omnia et singula movebant de hereditate propria ipsius Guillelmi et in quibus justiciam simplam habebat et eadem a nobis in feodum immediate tenebat . Que omnia . . . . . recognovit se vendidisse . . . . . religiosis mulieribus abbatisse et conventui Beate Marie Portus Regis et ipsi ? ecclesie in perpetuum , etc . . . . . Preterea dilectus clericus noster magister Reginaldus de Eura , ad hoc de mandato nostro deputatus , cui fidem etiam adhibemus , per litteras nostras , nobis rescripsitquo Johannes Gibeloti , frater dicti Guillemi , in sua presentia constitutus , venditionem istam voluit , laudavit et approbavit et ratam habuit et firmam , et in manu nostra ipsi ecclesie quitavit . Et quod prefatus Johannes Gibeloti recognovit in presentia dicti clerici nostri se vendidisse eisdem monialibus et earum ecclesie octo libras parisiensium annui redditus quos habebat pro portione sua ipsum contingente in bonis stephani fratris sui , constitutis apud Villers , pro octies viginti libris parisiensium , jam sibis solutis , sicut confessus est coram magistro predicto . Promittens pro se et pro omnibus et singulis heredibus suis , etc . . . . . Et nos predictas venditiones concedimus et ratas habemus quantum in nobis est et eas auctoritate regia confirmamus . Volentes quod prefate abbatissa et conventus et earum ecclesia , premissa teneant in manu mortua et possideant in perpetuum pacifice et quiete , salvo in omnibus aliis jure nostro et jure etiam alieno . Quod ut ratum et stabile permaneat in futurum presentes litteras fecimus sigilli nostri impressione muniri . Actum apud Sanctum Germanum in Laya anno Domini millesimo ducentesimo sexagesimo tercio , mense junio .
Universis presentes litteras inspecturis , Officialis Curie Parisiensis , salutem in Domino . Notum facimus quod coram nobis constituti , Odelina , relicta deffuncti Guilloti , dicti Parvi , et Dyonisius , ejus filius , asseruerun coram nobis quod ipsi habebant , tenebant et possidebant apud Menillium Sancti Dyonisii res inferius annotatas : videlicet , triginta arpenta terre arablis sita in villa predicta in censiva abbatis et conventus Sancti Dyonisii in Francia ; videlicet , triginta arpenta sita in territorio quod vocatur « Nemus Nostre Domine " ; item , sex arpenta retro locum qui vocatur " Roudon » ; item , duo arpenta retro Moncellum ; item novem arpenta ad locum qui vocatur « Mineria » , item , sex arpenta juxta Ambesies ; item , unam domum sitam a Ambesies in censiva predicta , ad quatuor denarios parisienses census tantummodo capitalis , contiguam ex una parte domui Roberti Coci , et domui defuncti Guiberti Decani ex altera ; item quandam domum sitam in villa de Caprosia , in censiva domini de Caprosia , ad quinque solidos parisiensium census tantummodo capitalis , debitos singulis annis ad festum Fidelium defunctorum . Quas siquidem terras prefatas et domos , dicta Odelina et Dyonisius ejus filius , recognoverunt coram nobis se dedisse et concessive in puram et perpetuam elemosinam , donatione inter vivos , sine spe revocandi , necnon et omnia bona sua mobilia presentia , religiosis personis abbatisse et conventui de Portu Regis ac earum monasterio . Promittentes , fide data in manu nostra quod contra donationem et concessionem predictas , per se vel per alium jure aliquo , non venient in futurum . In cujus rei testimonium , sigillum Curie Parisiensis presentibus litteris duximus apponendum . Datum anno Domini millesimo ducentesimo sexagesimo tercio , mense junio .
Universis . . . . . Officialis Curie Carnotensis , salutem in Domino . Noveritis quod in nostra presentia constitutus , Johannes de Montigni , armiger , filius primogenitus et heres defuncti Symonis de Logiis , militis , quitavit et concessit ex nunc in perpetuum religiosis mulieribus abbatisse et conventui de Portu Regis , et earum monasterio , unum modium bladi annui redditus , pro portione continginte ut dicebat Aalidim , sororem suam , modo monialem abbatie de Portu Regis , de omnibus et singulis hereditariis ex parte dicti patris sui moventibus . Quem siquidem modium bladi assignavit percipiendum ex nunc in perpetuum a dictis abbatissa et conventu , vel eorum mandato quolibet anno in grangia de Montigniaco . Volen et concedens , etc . . . . . Et promisit coram nobis , fide prestita corporali , quod contra dictam concessionem per se vel per alium non veniet in futurum ; immo procurabit erga fratres suos et sorores suas alias quod ipsi quando ad etatem legitimum devenerint , predicta omnia laudabunt et concedent . . . . . Promisit etiam quod si fratres sui aut sorores sue , aut eorum aliquid veniet contra permissa , ipse abbatissam et , conventum super omnibus et singulis premissis conservabit indemnes . Et pro premissis tenendis omnia et singula bona sua . . . . . obligavit . Renuncians , etc . . . . . et quantum ad hoc se supposuit juridictioni Curie Carnotensis . In cujus rei testimonium et munimen presentes litteras sigillo Curie Carnotensis duximus sigillandas . Datum anno Domini millesimo ducentesimo sexagesimo tercio , mense septembris .
Universis presentes litteras inspecturis , ego Gervasius de Separa , miles , et ego Ysabellis , ejus uxor , salutem in Domino . Noverint universi quod cum religiose mulieres abbatissa et conventus Portus Regii haberent et possiderent quandam vineam sitam apud Vilers , juxta vineam Symonis Giraut , in feodo et dominio meo de Separa , pro qua vinea predicte abbatissa et conventus nobis seu heredibus nostris tenebantur solvere in Nativitate Domini dimidiam droituram et tres denarios censuales in festo Beati Remigii et duas corveias annuatim : Nos , communi et pari nostra voluntate et assensu , et de voluntate Gervasii , primogeniti mei , Dei amore et pro nostrarum remedio animarum necnon et antecessorum et successorum nostrorum , predictas dimidiam droituram et duas corveias predictis abbatisse et conventui quitavimus et remisimus in futurum . Promittentes fide bona quod in predicta vinea seu ratione predicte vinee , per nos vel per alium , aliquid non reclamabimus in futurum , exceptis tribus denariis censualibus in festo Sancti Remigii annuatim . Nec , ratione predictarum droiture seu corveiarum predictas abbatissam et conventum molestabimus seu molestarii faciemus per nos vel per alium in futurum ; immo dictam vineam dictis monialibus bona fide garantizabimus contra omnes . In cujus rei testimonium et munimen presentes litteras sigillorum nostrorum munimine tradidimus roboratas . Actum anno Domini millesimo ducentesimo sexagesimo tercio , mense februarii .
Universis . . . . . Officialis Curie Carnotensis , salutem in Domino . Noveritis quod in nostra presentia constitutus Guido , dictus de Bordis , dicens se habere de hereditate sua res inferius annotatas videlicet tria arpenta terre sita in territoria de Busseio , prope terram Roberti Senescalli ; sex arpenta terre prope pratum a Lestandart ; sex arpenta inter duo prata et unum arpentum sub prato ; quatuor arpenta que fuerunt Assignati et Quinee , defunctorum , septem arpenta que fuerunt medietarii ipsius Guidonis de Tyverval ; duo arpenta juxta pratum et quinque quarteria cum salicibus in eis existentibus ; quatuor arpenta ante Portam Campanie . Que quidam res sita sunt inter terram Symonis , dicti Le Juge , militis , prope leprosariam de Bena , ex una parte et terram Philippi de Tyceio prope Tyverval , ex altera . Et confessus fuit se dictas res omnes cum censu , proprietate , jure dominii et feodi que in eisdem rebus habebat vendidisse ad usus et consuetudines patrie religiosis mulieribus abbatisse et conventui de Portu Regis , cisterciensis ordinis , producentis libris turonensium solutis ipsi venditori in pecunia numerata . Quas res venditas cum proprietate , etc . . . . . quitavit dictis religiosis in futurum . . . . . Promittens , etc . . . . . Immo eas garantizabit et defendet contra omnes ad usus et consuetudines patrie , pena quadraginta librarum turonensium apposita , si dictas res venditas contigerit evinci a dictis religiosis . . . . . Emmelina vero , uxor dicti venditoris , coram nobis constituta , voluntate spontanea , et assensu predicti sui mariti , omnia supradicta voluit , laudavit et concessit . . . . . Promittens , etc . . . . . In cujus rei testimonium et munimen sigillavimus presentes litteras sigillo curie Carnotensis . Datum anno Domini millesimo ducentesimo sexagesimo tercio , mense marcio .
Universis presentes litteras inspecturis ego Symon dictus Bagot , miles salutem in Domino . Noverint universi quod ego de assensu et voluntate Petronille , uxoris mee , venditionem quam Guido de Bordis et Emmelina , ejus uxor , fecerunt religiosis mulieribus abbatisse et conventui de Portu Regis quarumdam terrarum suarum , pratorum , salicum , campipartis , dominii , census et feodi videlicet tria arpenta terre in territorio de Buxeio prope pratum Roberti Senescalli , etc . pro tribus solidis et quinque denariis censualibus in feodo meo , volui , laudavi et confirmavi , et tanquam primus dominus feodi admortificavi , volens et concedens , etc . . . . . Pro quibus concessione et admortificatione dicte abbatissa et conventus mihi dederunt sexaginta libras pasiriensium in pecunia numerata . Promitto , etc . . . . . In cujus rei testimonium presentes litteras sigilli mei munimine roboravi . Actum anno Domini millesimo ducentesimo sexagesimo quarto , mense maio .
Universis presentes litteras inspecturis , ego Petrus de Meudon , miles , et ego Maria , uxor ejus , salutem in Domino . Noverint universi quod nos , pari et communi nostrum assensu et voluntate , religiosis mulieribus abbatisse et conventui Portus Regis , Cysterciensis ordinis , Parisiensis dyocesis , pietatis intuitu et provide precaventes ne predictum monasterium Portus Regis , super receptione Agnetis , sororis nostre , quam , solo pietatis intuitu et ad precum nostrarum instanciam , dicte abbatissa et conventus in suam commonialem receperant , in posterum gravaretur , sex libras annui et perpetui redditus dedimus et concessimus in futurum , percipiendas annuatim libere et pacifice sine contradictione aliqua ab eisdem monialibus vel earum mandato infra octabas Omnium Sanctorum , super omnibus rebus nostris , tam censibus quam campipartibus et rebus aliis quibuscumque , quas habebamus seu habere poteramus apud vallem Boinville , moventibus ex parte hereditaria mei Marie . Ita quod , si infra octabas Omnium Sanctorum anno quolibet , eisdem monialibus in sex libris parisiensium plene et integre non extiteret satisfactum , dicte abbatissa et conventus ad omnes res nostras quas apud predictam vallem Boinville prope Medontam habebamus seu possidebamus , pleno jure valeant assignare et eas in manu sua capere , donec eisdem de predictis sex libris parisiensium plene et integre extitent satisfactum . Et ad hec omnia et singula , prout superius sunt expressa , fideliter ac firmiter implenda ac plene et integre observanda , tam nos quam quemlibet , nostrum et tam omnes quam singulos heredes nostros seu successores cujuslibet nostrum obligavimus bona fide in futurum per presentes litteras sigillorum nostrorum munimine roboratas . Datum anno Domini millesimo ducentesimo sexagesimo quarto . Ego vero , Eustachius , vicecomes de Mesiaco prope Melletum , et ego Eustachia , ejus uxor , de quorum dominio et feodo movebant predicti census et campipars et alie res , dictum elemosinationem dictis monialibus Portus Regii a predictis Petro de Meudon , milite , et Maria , ejus uxore , sub predictis modo et forma factam , in omnibus et singulis articulis approbatam voluimus , laudavimus et concessimus ; et omnia et singula predicta , prout superius sunt expressa , eisdem monialibus , ad petitionem dictorum Petri et Marie , ejus uxoris , admortificavimus in futurum , et , quoad nos et heredes nostros , manucepimus garantire . In cujus rei testimonium , presentes litteras predictis abbatisse et conventui dedimus sigillorum nostrorum munimine roboratas . Datum predicto anno Domini millesimo ducentesimo sexagesimo quarto .
Universis presentes litteras inspecturis , Officialis Curie Parisiensis , salutem in Domino . Notum facimus quod , in nostra presencia constitute , Dyonisia et Sedilia , Agnes et Margareta , sorores , filie quondam domini Johannis , dicti Judas de Couperia , militis , animarum suarum et corporum saluti providere cupientes , ac etiam religionis habitum sub voto castitatis in ecclesia Beate Marie de Portu Regio , Parisiensis dyocesis , assumere intendentes , dederunt coram nobis , pure et simpliciter ac motu proprio , donatione facta inter vivos sine spe revocandi , abbatisse et conventui dicte ecclesie ac religioni earumdem in perpetuum , se cum omnibus bonis que habent in Couperia et alibi , tam mobilia quam immobilia , ubicumque sint et quocumque nomine censeantur . Cedentes ex nunc et transferentes in dictas abbatissam et conventum et earum monasterium perpetuo , omne jus , dominium , proprietatem , possessionem et quamlibet actionem realem et personalem , utilem et directam , que sibi in predictis bonis suis mobilibus et immobilibus quibuslisbet competebant et competere poterant modo et ratione quibuscumque . Et promiserunt dicte Dyonisia , Sedilia , Agnes et Margareta , voluntate spontanea et ex certa scientia , per fidem coram nobis corporaliter prestitam , quod contra ordinationem et donationem predictas , per se aut per alium , non venient in futurum , et quod premissa vel aliquod premissorum nullatenus revocabunt me facient nec procurabunt revocari per alium , aliquo ingenia vel cautela . In cujus in testimonium , ad petitionem dictarum Dyonisie , Sedilie , Agnetis et Margarete , sigillum Curie Parisiensis presentibus litteris duximus apponendum . Datum anno Domini millesimo ducentesimo sexagesimo quarto , die lune post festum Omnium Sanctorum .
Universis presentes litteras inspecturis , Petrus de Meudonno , miles , et Maria , ejus uxor , salutem in Domino . Noverunt universi quod nos vendidimus , concessimus et quitavimus ex nunc in perpetuum in manu mortua religiosis mulieribus abbatisse et conventui de Portu Regis , totas terras arabiles quas habebanus apud Boeinville in territorio quod dicitur Sicheval , et omnia et singula que habebamus , tenebamus et percipiebamus ad locum predictum , tam in pressorio , campiparte , censu , redditibus et rebus omnibus aliis et singulis quibuscumque ; que omnia movebant de hereditate dicte domine sita in feodo domini Eustachii , vicecomitis de Mesiaco , pro quator viginti libris parisiensium jam nobis solutis , redditis in pecunia numerata , de quibus tenemus nos pro pagatis penitus et expresse . Renunciantes exceptioni non numerate pecunie et non recepte , et ne possimus dicere nos in contractu presenti fuisse deceptos in toto vel in parte , vel etiam lesos esse ; quitantes et remittentes eisdem religiosis mulieribus omne jus , dominium , possessionem , proprietatem quod vel quam habebamus aut habere poteramus quoquo jure in predictis , tenenda in perpetuum a predictis abbatissa et conventu in manu mortua absque coactione vendendi , alienandi aut extra manum suam ponendi . Et promittimus bona fide , quod contra venditionem , concessionem et quitationem predictas , per nos aut per alios , jure aliquo communi vel speciali , nullatenus de cetero veniemus , sea predictas terras cum omnibus et singulis predictis rebus garantizabimus et liberabimus , in judicio et extra , nostris sumptibus propriis et expensis , contra omnes preterquam contra dominum regem . Promittimus etiam quod , si terre predicte , cum . rebus , censibus , pressoragio , campiparte predictis , sex libras parisiensium annui redditus non valerent , nos , sex libratas redditus super terra nostra de Meudonno perficere teneremus , nos eisdem religiosis mulieribus , quantum ad hec , et heredes nostras et dictam terram nostram specialiter obligando . Preterea Agnes , filie dicte domine , ex ipsa domina et defuncto Buchardo de Baseincort quondam ejus marito suscepta , predictam venditionem voluit , concessit , laudavit et ratam habuit et quitavit penitus et expresse , et , de non veniendo contra fidem in manu dicte abbatisse prestitit corporalem . Nos vero , Eustachius predictus , vicecomes de Mesiaco , predictam venditionem , ut dictum est , in manu mortua factam , ratificamus , volumus , concedimus et laudamus et approbamus ; et promittimus bona fide quod contra nullatenus de cetero veniemus , sed predicta omnia et singula predictis abbatisse et conventui in manu mortua garantizabimus quantum ad nos pertinet et heredes nostros . In quorum omnium testimonium memoriam et munimen et ut predicta robur optineant perpetue firmitatis , sigilla nostra presentibus duximus apponenda . Datum anno Domini millesimo ducentesimo sexagesimo quarto , mense februarii .
Universis presentes litteras , Officialis Curie Parisiensis , salutem in Domino . Noveritis nos anno Domini millesimo ducentesimo sexagesimo quinto die martis post dominicam qua cantatur Letare Jerusalem , litteras inferius annotatas vidisse in hac verba : Universis , etc . . . . . Transcriptum autem hujusmodi litterarum fecimus sub sigillo Curie Parisiensis , salvo jure cujuslibet . Datum anno et die supradictis .
Omnibus . . . . . Officialis Curie Parisiensis . . . . . Notum facimus quod in nostra presentia constitutus Johannes de Latigniaco , civis parisiensis , aurifaber , asseruit quod percipiebat ex conquestu suo proprio super quadam domo sita Parisius in vico Eremburgis de Bria , contigua ex una parte domui Radulfi Barbitansoris , et ex alia domui magistri Godiarni de Polonia , clerici , de proprio fundo et censiva dicti Johannis movente , quam domum tenet ad presens Guillelmus de Senonibus , decem solidos parisiensium annui census capitalis , annis singulis duobus terminis , videlicet quinque solidos ad Nativitatem Domini et quinque ad Pascha . Quos decem solidos recognovit coram nobis ob remedium anime sue in puram et perpetuam elemosinam , donatione inter vivos , ecclessie Beate Marie de Portu Regis , cisterciensis ordinis , Parisiensis diocesis . Cedens et transferens ex hoc nunc . . . . . Promittens bona fide . . . . . In cujus rei testimonium , ad petitionem dicti Johannis , sigillum Curie Parisiensis presentibus litteris duximus apponendum datum anno Domini millesimo ducentesimo sexagesimo septimo , die jovis in vigilia Nativitatis Beati Johannis Baptiste .
Ludovicus , Dei gratia Francorum rex . Notum facimus universis tam presentibus quam futuris quod nos litteras Mathei , domini de Marly , vidimus in hac verba : Ge Mahi , sires de Marli , fas a savoir a tos cels qui verront ces présentes lettres que par devant moi vindrent Sedile , Agnes et Perronelle , filles jadis Monseignor Jahen Judas de la Coperie , chevalier , et recognurent , etc . . . . . Ce fut fet en l' an de l'Incarnation Notre Seignor MCCLXVII ou mois de juing . Nos vero quamtum ad me spectat , volumus et concedimus quod predicte abbatissa et conventus predicta possint tenere et in perpetuum possidere , absque aliqua coactione vendendi , vel extra manum suam ponendi , salvo in omnibus aliis jure nostro , et in omnibus jure alieno . Quod ut ratum et stabile permaneat presentibus litteris nostrum fecimus apponi sigillum . Actum anno Domini millesimo ducentesimo sexagesimo septimo , apud Parisius .
Universis . . . . . Officialis Curie Parisiensis . . . . . Notum facimus quod in presentia nostra constituti , Hugo et Herricus , armigeri , fratres , de Villa Stagni asseruerunt quod Johanes de Latiniaco , aurifaber , civis parisiensis , dederat in perpetuum abbatisse et conventui de Portu Regis , et Marie et Agneti , filiabus ejusdem Johannis loca inferius annotata . Videlicet torcular situm juxta Meudon quod appellatur torcular comitis vel de Contignies ; item quinque arpenta vinearum in una pecia , item sexaginta solidos minuti census , et tres droituras et dimidiam ad dictum torcular pertinentes . Asseruerunt quod predictus Johannes omnia tenuerat in feodum a dictis fratribus tanquam primis dominis feodi . Voluerunt igitur et concesserunt quod predicte abbatissa et conventus teneant in manu mortua . . . . . tanquam primi domini feodi . . . . . amortificaverunt . . . . . Pro qua amortificatione recognoverunt se recepisse Lxa libras parisiensium in pecunia numerata . Renunciantes . . . . . In cujus rei testimonium presentibus litteris sigillum Curie Parisiensis , duximus apponendum . Datum anno D ni millesimo ducentesimo sexagesimo septimo die veneris port festum Beati Andree , apostoli .
Universis presentes litteras inspecturis , Philippus de Monteforti , miles , filius Philippi , domini Tyri , salutem in Domino . Noverint universi quod ego , pro domino patre meo et pro me , venditionem et quitationem quas Guido de Bordis et Emmelina , ejus uxor fecerant religiosis mulieribus abbatisse et conventui de Portu Regis , cisterciensis ordinis , diocesis Parisiensis , quarumdam terrarum suarum , pratorum , salicum , campipartis , dominii , census et feodi , de quibus quasdam duximus specialiter exprimandas . Videlicet tria arpenta terre prope pratum a Lestendart , sex arpenta . . . . . volui , et laudavi pro patre meo et pro me . Promittens . . . . . Actum anno gratie Mº CCº LXº septimo , mense decembri .
Ego Johannes , dominus de Monte Capreoli , miles , notum facio ommibus hec visuris quod cum dilecta filia mea , Philippa , sit recepta in ecclesia Beate Marie de Portu-Regis in sanctimonialem et sororem , de assensu Johanne , uxoris mee , dedi et concessi sanctimonialibus dicte ecclesie decem libras parisiensium annui redditus , quamdin filia mea Philippa viveret , percipiendos super redditus meos de Logiis , i n octabis Nativitatis Domini centum solidos , et centum solidos ad festum Sancti Remigii , etc . . . . . Actum anno Domini millesimo ducentesimo sexagesimo octavo , mense februario .
Universis . . . . . Matheus , dominus Marliaci , salutem in D no . Noveritis quod in presencia nostra constituti Thomas de Chaumusson , miles . Margareta , ejus uxor , recognoverunt se vendidisse abbatisse et conventui de Portu Regis , quidquid dicti Thomas de Margareta possidebant apud Alnetum at apud Germani Villam , videlicet prata , census , hostisias , redibensias seu droituras et unum hebergamentum apud Alnetum . Que ommia movere de feodo nostro dicebant predicti Th . et M . Que ommia vendiderant dictis abbatisse et conventui Portu Regis pro precio sexties viginti librarum parisiensium , eisdem jam solutarum . Renonciantes , etc . . . . . Nihil juris proprietatis , etc . . . . . retinendo . . . . . Nos vero et Margareta , uxor nostra , de rebus predictis . . . . . venditionem a dicto Thomas et ejus uxore factam laudamus , approbamus admortificamus , salvo tamen nobis et successoribus nostris jure omnimode justicie in locis predictis . Volumus et concedimus , etc . . . . . Pro quibus venditione et quitatione . . . . . admortificandis , confitemur nos recepisse a predictis abbatissa et conventus XX ti libras parisiensium in pecunia numerata . In cujus rei testimonium presentes litteras dictis abbatisse et conventus et eorum monasterio , ad petitionem dictorum Th . et M . dedimus sigillatas . Actum anno Domini millesimo ducentesimo sexagesimo octavo , mense martio .
Universis . . . . . Philippeus , dominus de Guidonis Curia , miles , et Agnes , uxor mea , salutem in Domino . Noveritis nos dedisse et concessive sorori Ysabelli , filie nostre , moniale de Portu Regis , decem libras turonensium annui redditus , quamdiu dicta Ysabellis vixerit et in habitu monialis permanserit , percipiendas annuatim apud Mardiliacum , etc . . . . . Ita tamen quod dicte decem libre post decessum filie nostre ad nos vel heredes nostros , seu causam habentes a nobis , libere devolventur , etc . . . . . Datum anno Domini Mº CCº sexagesimo nono , die martis ante Pentecostem .
Universis . . . . . ego Guillelmus de Boiseria , armiger , notum facio quod ego dedi et concedi abbatisse et conventui de Porrois centum solidos turonensis monete reddendos anno quolibet quoad vixerit soror mea Johanna , soror et monialis dicte abbatie apud Boiseriam , etc . . . . . Actum anno Domini millesimo ducentesimo sexagesimo nono , mense junio .
Ego , Hugo , dux Burgundie , notum facio presentibus et futuris quod , cum inter dominum Milonem , militem de Sancto Florentino , et uxorem ejus Haalis , filiam domini Mathei defuncti de Astex , ex una parte , et Harmeniart , sororem ejusdem , dominam Sumbernionis cognomine Blanche , relictam Herveii , domini Sumbernionis , et Andream , dominum de Naelles , et Matheum et Hugonem , fratres ejus , liberos Aiglantine , filie dicti Mathei , sororis earundem , ex altera , verteretur discordia de omni hereditate dicti Mathei (quam hereditatem inter se pacifice dividere non poterant) , propter hoc in mea presentia comparuerunt et de illa discordia que erat de predicta hereditate ante me in hunc modum pacificaverunt : videlicet quod dicto Miloni et uxori sue Haalis et heredibus suis remanet omnis villa de Poiz et fortericia cum appenditiis , tam in terris quam nemoribus et feodis et rebus hiis , preter quamdam partem terre et nemoris qui sunt in finagio de Poix et nemoribus de Poix . Quam terram et quod nemus predictus Milo et uxor ejus Haalis , de consensu Milonis , filii sui , dederunt et concesserunt domine Hermeniarde Sumbernonis et domino Andree de Naelles et Matheo et Hugoni fratribus ejusdem , sicuti et mere de consensu partium posite dividunt . Preterea adhuc remanet sepedicto Miloni et uxori sue et heredibus suis omnis villa de Corbeton cum appenditiis , tam in feodis quam rebus aliis , et tercia pars Guidonis burgensis de Montebarro cognomine Flameryot , et heredum suorum , et proventus molendini quod est situm apud Montembarrum , et terra de Colommers , et terra de Averunia et de Bainois et de Noirs , cum hominibus et feodis et rebus aliis et vineis , et pedagium de Belna . Siquidem domine Sumbernionis et domino Andree et Matheo et Hugoni , fratribus ejusdem Andree , remanet omnis villa de Attez cum appenditiis tam terris quam hominibus , nemoribus , feodis et rebus aliis , et fortericia cum crescentia predicte terre et predicti nemoris , sicuti et mere dividunt que sunt in finagio de Poiz , et omnis villa de Vilebarni , cum omnibus feodis et rebus aliis , et terra de Corbleichie et de Charantois , cum appenditiis , feodis et rebus aliis , et due partes Guidonis , burgensis de Montebarro , cognomine Flameryot , et heredum suorum ; et terra de Noigent et de Flavigney et de Chancerose et de Saiterone , cum feodis et omnibus appenditiis et rebus aliis . Ut autem hoc ratum et firmum in perpetuum habeatur ad petitionem utrarumque partiium , presentibus litteris sigillum meum apposui . Actum anno Verbi incarnati millesimo ducentesimo tricesimo nono , mense maii .
Nos , G . , Dei gratia Lingonensis episcopus , notum facimus universis presentes litteras inspecturis quod in nostra presentia constitutus Johannes de Neelles , domicellus , recognovit se dedisse et concessisse dilectis sororibus suis Agneti et Aiglantine , monialibus de Rubeomonte , quatuor sexteria frumenti ad mensuram Castellionis annui redditus quamdiu in grangia dicti Johannis de Neelles singulis annis capienda ac reddenda monialibus antedictis in octabis beati Martini hiemalis . Et altera predictarum monialium sublata de medio , altera superstes dicta quatuor sexteria frumenti quamdiu vixerit annuatim in dicta grangia de Neelles recipiet vel capi faciet et habebit ; ita tamen quod dicta sexteria frumenti quatuor post decessum predictarum monialium ad jus et proprietatem dicti Johannis et ejus heredem revertentur ; et ad mensurandum dictum bladum dicte moniales vel altera earundem vel earum nuntius debent interesse blado supradicto sic mensurato , predictus Johannes vel ejus heredes duci facient predictum bladum apud Rubeummontem , propriis sumptibus , et ibi dictis monialibus vel alteri earum liberari ; et sciendum quod dicte moniales pro predictis quatuor sexteriis frumenti sibi singulis persolvendis , sicut superius est expressum , dictum Johannem et ejus heredes in omnibus et per omnia quittaverunt ; promiserunt quod omnes istas conventiones inviolabiliter per votum suum observare quantum ad hoc , renuntiantes omnibus exceptionibus facti et juris canonici et civilis et omnibus aliis auxiliis quibus dicte conventiones possent impediri . In cujus rei testimonium , nos predictus G . , Dei gratia Lingonensis episcopus , presentibus litteris sigillum nostrum apponi fecimus ad peticionem dictarum monialium et Johannis supradicti . Actum anno Domini millesimo ducentesimo sexagesimo quarto , mense martio .